PATVIRTINTA

Akmenės rajono

Kruopių pagrindinės mokyklos direktoriaus

2023 m. vasario 20 d. įsakymu Nr. V-19

# EKOLOGIJOS IR APLINKOS TECHNOLOGIJŲ UGDYMO PROGRAMOS INTEGRAVIMO Į UGDYMO TURINĮ

# PLANAS 2023 METAMS

**PROGRAMOS PASKIRTIS.** Ekologijos ir aplinkos technologijų ugdymo sampratos paskirtis – apibrėžti savitą mokinių ekologijos ir aplinkos technologijų ugdymo mokykloje sistemą. Samprata apibrėžia ekologijos ir aplinkos technologijų ugdymo tikslą, uždavinius, principus ir pagrindines nuostatas, ugdymo turinio, ugdymo organizavimo ypatumus, mokytojams keliamus reikalavimus. Mokinių ekologijos ir aplinkos technologijų ugdymas grindžiamas Lietuvos Respublikos švietimo įstatymu, Netradicinio ugdymo koncepcija, patvirtinta Lietuvos Respublikos švietimo ir mokslo ministro 2010 m. kovo 5 d. įsakymu Nr. V-299 „Dėl Netradicinio ugdymo koncepcijos patvirtinimo“, atnaujinta Europos Sąjungos tvaraus vystymosi strategija, patvirtinta Europos Vadovų Tarybos 2006 m. birželio 26 d. nutarimu Nr. 10917/06, Nacionaline darnaus vystymosi strategija, patvirtinta Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, Valstybės pažangos strategija „Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI-2015 „Dėl Valstybės pažangos strategijos „Lietuvos pažangos strategija „Lietuva 2030“ patvirtinimo“.

**PROGRAMOS TIKSLAS.** Ugdyti brandžią, turinčią esminių ekologijos ir aplinkos technologijų žinių, gebėjimų, vertybinių nuostatų asmenybę, gebančią savarankiškai pasirinkti tinkamas elgesio strategijas, prognozuoti savo veiklos padarinius aplinkai ir aktyviai veikti, siekiant aplinkos išsaugojimo.

**PROGRAMOS UŽDAVINIAI.** Siekiama, kad mokiniai:

* nuosekliai įgytų ekologijos ir aplinkos technologijų žinių, gebėjimų, kurių reikia ekologinėms problemoms spręsti.
* ugdytųsi tvirtas mokinio sveikos gyvensenos, aplinkos puoselėjimo vertybines nuostatas, kurios įvairiomis aktyvios veiklos formomis reikštųsi prasmingoje Žemės išsaugojimo ateities kartoms veikloje.
* taptų atsakingais piliečiais, kuriančiais ir puoselėjančiais aplinką, ir įvairiose gyvenimo srityse savo veiklą grįstų darniojo vystymosi principais, humanizmo ir demokratijos vertybėmis, savitarpio supratimu, tarimosi ir susitarimo dvasia.

**PROGRAMOS STRUKTŪRA.** Mokyklos mokiniai ne tik įgyja žinių ir gebėjimų, padedančių suprasti socialinę, kultūrinę aplinką ir sėkmingai joje veikti, bet ir ugdosi bendruosius gebėjimus, vertybines nuostatas. Įgyvendinant pradinio, pagrindinio, vidurinio ugdymo programas, siekiama:

|  |  |  |  |
| --- | --- | --- | --- |
| **Ugdymas** | **Klasės** | **Ekologijos ir aplinkos technologijų ugdymas** | **Mokinių pasiekimai** |
| **Pagrindinis ugdymas** | 9-10 | Ugdoma mokinių gamtamokslinė kompetencija ***sąmoningo veikimo lygmenyje***, analizuojant gamtos  reiškinius, apibendrinant nuosekliai įgytas integralias ekologines, aplinkos technologijų žinias, vertinant ir teikiant pasiūlymus, kai sprendžiamos gamtos apsaugos problemos. Akcentuojamas ***patirtinis mokymas(is)*** – regiono aplinkos pažinimas, informacijos rinkimas, problemų sprendimas, ***aktyvi tiriamoji veikla***. Mokiniams padedama sąmoningai vertinti save kaip asmenybę, formuoti ***atsakingą požiūrį ir elgesį su aplinka***. | Mokiniai:   * turi vertybines nuostatas: atsakomybę už asmeninį elgesį supančioje aplinkoje, domėjimąsi aktualiomis ekologinėmis problemomis ir jų sprendimo būdais, ***vykdo aktyvią sveikos gyvensenos įgūdžių sklaidą***; * geba ***bendradarbiaujant grupėse, komandose ir savarankiškai planuoti, modeliuoti ir realizuoti tyrimus***, naudojasi įvairiomis šiuolaikinėmis technologijomis; * vykdo tiriamąją veiklą, vadovaudamiesi tyrinėjimo saugos taisyklėmis, laikosi tyrėjo etikos, pristatydami tyrimo išvadas ir rekomendacijas; * išmoktas sąvokas, terminus panaudoja tiriamųjų darbų aprašuose, rengiamuose pranešimuose; * ***atlieka ir pristato*** savarankiškai ***atliktas aplinkosaugos kūrybines užduotis***; * geba atlikti praktinius bei tiriamuosius darbus, konsultuodamiesi su ekologijos ir aplinkos technologijų specialistais praktikais ir mokslo atstovais; * geba kurti lokalios aplinkos interjero, eksterjero žaliųjų erdvių projektus ir juos įgyvendinti, padedami mokytojų; * kritiškai įsivertina gebėjimus tyrinėti, pažinti pasaulį, spręsti problemas. |
| 5-8 | Nuosekliai plečiamos ekologijos ir aplinkos technologijų žinios, mokinių praktinių gebėjimų laukas, remiantis suformuotu emociniu ryšiu, formuojamas atsakingas, gamtą tausojantis elgesys. Akcentuojamas ***patirtinis mokymas(is)*** – lokalios aplinkos pažinimas, informacijos rinkimas, ***praktinė tiriamoji veikla***. Mokiniai mokomi analizuoti ekologines problemas, surasti reikiamą informaciją, naudojantis įvairiais informacijos šaltiniais, reflektuoti, vertinti, analizuoti, pradedami diegti ***probleminio mokymo(si) būdai bei metodai***. Plėtojami augalų auginimo, priežiūros gebėjimai. | Mokiniai:   * turi vertybines nuostatas: susiformavusį ***emocinį ryšį su supančia aplinka***, domėjimąsi naujais aplinkos technologijų dalykais, norą aktyviai veikti, rūpinantis savo ir aplinkos saugumu, suformuotus sveikos gyvensenos įgūdžius; * ***geba tyrinėti*** aplinką, modeliuoti ir atlikti tyrimus, bendradarbiaudami grupėse, komandose; * geba įgytas ***teorines žinias struktūrizuoti***, jas taikyti praktinėje veikloje, ***išvadas pagrįsti***; * geba ***kelti hipotezes ir formuluoti išvadas***; * geba apibūdinti artimoje aplinkoje esančių augalų augimo sąlygas, priežiūros ypatybes; * įvardija artimoje aplinkoje stebimas ekologines problemas, ***geba diskutuoti*** apie globalines aplinkos problemas, rasti jų sprendimo būdus ir aktyviai dalyvauja ekologinių problemų sprendime, taiko aplinkos technologijas; * geba ***išreikšti asmeninį požiūrį*** ***į aplinkosaugos problemas per kūrybines užduotis***; * supranta aplinkoje vykstančių procesų ***priežastis ir pasekmes***, jų tarpusavio ryšius |
| **Pradinis ugdymas** | 1-4 | Perteikiami ekologijos žinių pradmenys, suformuojant ekologijos ir aplinkos technologijų brandos pagrindus. Akcentuojamas patirtinis mokymas(is) – artimosios aplinkos pažinimas per pojūčius (jusles), praktinę veiklą. Formuojamas mokinio pozityvus emocinis ryšys – santykis su supančia aplinka, leidžiantis patirti teigiamas emocijas artimiausioje gamtinėje aplinkoje, išgyventi pažinimo džiaugsmą. Mokiniai mokosi sėti, auginti, prižiūrėti sode ir darže augančius augalus, suvokti savo pojūčius, ugdytis gebėjimą žodžiu ir kūrybiniais darbais išreikšti jausmus bei požiūrį į vykstančius gamtoje procesus | Mokiniai:   * turi vertybines nuostatas: pozityvų emocinį ryšį su artimiausia supančia aplinka, norą aktyviai veikti, siekiant tausoti, tvarkyti aplinką, kurti gamtos grožį, puoselėti želdinius, prižiūrėti gyvūnus. Suformuojami asmeninės higienos įgūdžiai; * geba atpažinti artimiausioje aplinkoje sutinkamas ir buityje naudojamas gamtines medžiagas, išmano jų savybes; * geba pažinti ir tyrinėti gamtinius procesus, išmano tyrinėjimo saugos taisykles ir jų laikosi; * geba atlikti ir pristatyti nesudėtingas aplinkosaugos kūrybines užduotis; * moka sėti, auginti ir prižiūrėti sodo, daržo augalus; * vartoja išmoktas sąvokas ir terminus; * paaiškina ir vertina savo veiklos rezultatus; * įvardija kasdienes aplinkosaugos problemas ir, mokytojui padedant, moka rasti jų sprendimo būdus. |

# BENDRŲJŲ KOMPETENCIJŲ RAIŠKA ĮGYVENDINANT EKOLOGIJOS IR GAMTOS TECHNOLOGIJŲ

# PROGRAMOS PRIEMONES

# Dalyvaudami programos veiklose mokiniai ugdo bendrųjų kompetencijų gebėjimus:

|  |  |  |  |
| --- | --- | --- | --- |
| **KOMUNIKAVIMO KOMPETENCIJA** | | | |
| **Medijų raštingumas** | **Informavimas** | **Bendravimas** | **Bendradarbiavimas** |
| Paaiškina informacijos perteikimo būdų (formų) paskirtį bei jų taikymo skirtingiems adresatams ir kontekstams ypatumus. | Tikslingai pasirenka žinių, požiūrių ir vertybinių nuostatų raiškos formas (verbalinę ir neverbalinę), adekvačiai suvokia gaunamą informaciją vertina jos patikimumą. | Analizuoja įvairias bendravimo sąlygas bei esminius veiksnius kuriant socialinius ryšius mokykloje, bendruomenėje ir virtualioje erdvėje,  konstruktyviai dalyvauja diskusijoje. | Vertina informavimo etiškumą, konfidencialumą ir poveikį,  prieštaringose situacijose siekia kompromiso ir sutarimo, įsipareigoja ir telkia bendrai veiklai. |
| **KŪRYBIŠKUMO KOMPETENCIJA** | | | |
| **Savirefleksija** | **Įžvalga** | **Saviraiška** | **Poveikis** |
| Apibūdina savo santykį su pateiktu objektu (betarpiškai stebimu ar jo informaciniu  atvaizdu – tekstu, vaizdo medžiaga, ...), įvardija su juo susijusias savo patirtis ir žinias. | Identifikuoja spręstiną problemą ir(arba) pokyčio poreikį, kaupia įrodymus ir argumentus, įžvelgia siekiamą rezultatą (inovaciją), kritiškai vertina realias galimybes bei rizikas;  apmąsto kūrinio koncepciją, įžvelgia jos raiškos formas, renkasi priemones, kritiškai vertina realias galimybes bei rizikas. | Realizuodama(s) įžvalgą, kuria originalias arba savitai susieja žinomas idėjas, svarsto įvairias kūrinio alternatyvas bei jų atitiktį tikslui, realioms sąlygoms ir vertybinėms nuostatoms. | Asmeniškai arba bendradarbiaudamas įgyvendina inovatyvią idėją, vertina, pagrindžia argumentais pasiekto rezultato visuomeninį reikšmingumą ir (tikėtiną) poveikį – socialiniu, ekonominiu, ekologiniu, kultūros, etikos aspektais. |
| **PAŽINIMO KOMPETENCIJA** | | | |
| **Žinios ir supratimas** | **Mokymasis** | **Tyrinėjimas** | **Abstrahavimas** |
| Paaiškina su objektu susijusias pagrindines sąvokas, faktus, įvertina ir įvardija įgytų žinių bei patirties ir naujos mokymosi situacijos prieštarą, kelia klausimus. | Formuluoja mokymosi poreikius, tikslą ir siekiamo rezultato vertinimo kriterijus, tikslingai atrenka, kaupia, analizuoja, sistemina ir apibendrina informaciją, įvertina naudotų šaltinių patikimumą. | Parengia tyrimo strategiją (formuluoja tyrimo tikslą, uždavinius ir hipotezę, pasirenka metodus ir priemones, įvertina jų tinkamumą ir patikimumą), analizuoja, kritiškai vertina tyrimo duomenis, formuluoja ir argumentuoja išvadas. | Pasitelkdamas įvairių mokomųjų dalykų žinias aiškina tikrovės reiškinius ir jų priežastis, atskleidžia skirtingų reiškinių, teorijų ir idėjų sąsajas.  Reflektuoja savo kognityvinę veiklą, (įsi)vertina patirtį ir pažangą, mokosi iš klaidų, išsikelia naujus tikslus. |
| **PILIETIŠKUMO KOMPETENCIJA** | | | |
| **Teisinis raštingumas** | **Atsakomybė** | **Darnus vystymasis** | **Solidarumas** |
| Paaiškina valstybės institucijų ir nevyriausybinių organizacijų veikimo principus ir vaidmenį, atpažįsta daugialypių žmogaus teisių raišką vietos, nacionaliniu ir tarptautiniu lygiu. | Įžvelgia, kritiškai vertina ir prisiima atsakomybę už savo elgsenos ir veiksmų pasekmes sau, kitiems žmonėms ir aplinkai, vietos ir pasaulio mastu, argumentuotai pasirenka pažangias alternatyvas. | Inicijuoja ir įgyvendina darnaus vystymosi ir gyvenimo kokybės gerinimo projektus šeimoje, mokykloje, vietos bendruomenėje, skiria tinkamą dėmesį socialiai pažeidžiamų asmenų poreikiams. | Darnaus vystymosi požiūriu analizuoja visuomenės ir valstybės raidos procesus, pagrindžia įvairių (kultūros, socialinių, ekonominių, ekologinių) reiškinių lokalios ir globalios raiškos tarpusavio priklausomybę ir kiekvieno žmogaus atsakomybę už juos. |
| **SOCIALINĖ IR EMOCINĖ KOMPETENCIJA** | | | |
| **Emocinis intelektas** | **Empatija** | **Lygiavertės galimybės** | **Bendrystė** |
| Atpažįsta ir įvardija savo vertybines nuostatas, jausmus ir emocijas, etiškai jas reiškia ir valdo, adekvačiai reaguoja į jautrias, prieštaringas situacijas, įveikia stresą. | Atpažįsta ir įvardija kitų žmonių vertybines nuostatas, jausmus ir emocijas, aiškinasi jų kilmę ir priežastis, pripažįsta ir palaiko pozityvius poreikius ir lūkesčius. | Atpažįsta socialinės atskirties, diskriminacijos, patyčių ir smurto raišką, savo elgesiu ir veiksmais kuria palaikančią, emociškai saugią aplinką mokykloje, bendruomenėje, virtualioje erdvėje, padeda jiems atskleisti savo galimybes – motyvuoja, įtraukia į veiklą, prireikus suteikia pagalbą. | Vadovaujasi visuomenėje pripažintomis vertybinėmis nuostatomis ir elgesio taisyklėmis, kuria pagarbius, dialogiškus tarpasmeninius santykius, konstruktyviai sprendžia konfliktus. |
| **KŪLTŪRINĖ KOMPETENCIJA** | | | |
| **Tautinė tapatybė** | | **Kultūrų įvairovė** | |
| Atskleidžia tautinės kultūros savitumą bei joje koduojamų idėjų ir prasmių sąsajas su vertybinėmis nuostatomis, analizuoja tradicijų ir naujovių sąveiką šiuolaikinėje visuomenėje (gyvensenoje, socialiniuose santykiuose ir kt.) | | Analizuoja skirtingų kultūros sričių lokalius ypatumus ir jų sąveiką globalizacijos sąlygomis, pagrindžia jos pranašumus ir trūkumus, kritiškai vertina populiariosios kultūros reiškinius. | |
| **SKAITMENINĖ KOMPETENCIJA** | | | |
| **Skaitmeninis turinys** | **Skaitmeninis komunikavimas** | **Skaitmeninė sauga** | **Problemų sprendimas** |
| Kuria įvairių formų ir formatų skaitmeninį turinį bei dirba su juo: skaitmeninio turinio paieška, filtravimas (atranka), analizė ir kritinis vertinimas, valdymas, pertvarkymas, integravimas ir kt. | Bendrauja ir bendradarbiauja naudodamiesi skaitmeninėmis technologijomis, atsakingai elgiasi skaitmeninėje erdvėje, laikantis visuotinai pripažinto kompiuterių tinklo etiketo, valdo skaitmeninę tapatybę ir kitą informaciją, saugo savo ir kitų reputaciją internete. | Saugiai naudojasi skaitmeninėmis technologijomis, saugo asmens duomenis bei privatumą skaitmeninėje erdvėje, tinkamai naudoja skaitmenines technologijas siekiant saugoti aplinką. | Kūrybiškai naudoja skaitmenines technologijas problemoms spręsti. Kritiškai vertina galimus problemos sprendimo variantus, pasirenka skaitmenines technologijas. |

# PROGRAMOS ĮGYVENDINIMAS: PROGRAMOS PASKIRTIS, REIKALAVIMAI MOKYTOJUI, INTEGRAVIMO GALIMYBĖS,

**UGDYMO GAIRĖS, APLINKA**

Ekologijos ir aplinkos technologijų ugdymo paskirtis – perteikti ekologijos žinių pradmenis, suformuoti ekologijos ir aplinkos technologijų brandos pagrindus. Akcentuojamas patirtinis mokymas(is) – artimosios aplinkos pažinimas per pojūčius, praktinę veiklą. Mokiniai mokosi suvokti savo pojūčius, ugdytis gebėjimą žodžiu ir kūrybiniais darbais išreikšti jausmus bei požiūrį į vykstančius gamtoje procesus.

Savo turiniu, tikslais ir uždaviniais, gebėjimų ugdymu(si) ekologijos ir aplinkos technologijų ugdymas siejasi su visais mokomaisiais dalykais. Pamokose ir Mokyklos tradiciniuose renginiuose numatomos netradicinės, integruotos pamokos, kuriose įgyvendinami tarpdalykiniai ryšiai. Mokymosi aplinka orientuota į atvirą, ramią, kūrybingą mokinių ir mokytojų veiklą. Skatinamos edukacinės pamokos Akmenės ir kaimyninių rajonų muziejuose, mokinių ir mokytojų gerosios patirties sklaida kitose ugdymo įstaigose.

**REIKALAVIMAI MOKYTOJAMS:**

* turi tvirtas ekologines, aplinkos tausojimo ir kūrimo nuostatas;
* asmeniniu pavyzdžiu formuoja mokinių ekologines vertybines nuostatas, aktyviai dalyvauja savivaldybės, šalies ir tarptautiniuose ekologijos ir aplinkos technologijų projektuose, akcijose ir kitose veiklose;
* įgyvendina mokyklos filosofiją ir aplinkos technologijų ugdymo tikslus ir uždavinius;
* turi ekologijos ir aplinkos technologijų kompetencijas, geba planuoti, organizuoti ir įgyvendinti ekologijos ir aplinkos technologijų ugdymo turinį;
* geba organizuoti patirtinio mokymo(si) veiklą, taikyti įvairias mokymo formas, organizuoti praktines užduotis, reflektuoti;
* geba iš mokinių bendros asmeninės patirties išskirti konstruktą ir vystyti jo raidą per patirties refleksiją ir emocijų atspindėjimą;
* pasižymi socialinėmis-emocinėmis kompetencijomis: kuria pasitikėjimu ir bendradarbiavimu grįstus santykius, geba užmegzti pozityvų kontaktą;
* nuolat tobulina kvalifikaciją ekologijos ir aplinkos technologijų patirtinio mokymo srityje, geba įsivertinti savo veiklą.

**INTEGRAVIMO GALIMYBĖS**

Remiantis mokyklos 2021-2023 m. strateginio plano SSGG analize, mokykla turi prielaidas sėkmingam programos įgyvendinimui ir integracijai į visus mokomuosius dalykus.

**EKOLOGIJOS IR APLINKOS TECHNOLOGIJŲ TEMŲ INTEGRAVIMAS Į UGDYMO TURINĮ**

Pradinio ugdymo programoje integruojama **ne mažiau kaip 20 proc**., pagrindinio ugdymo programoje **ne mažiau kaip 35 proc.** projektinių, praktinių, tiriamųjų veiklų.

Organizuojant edukacines veiklas, į dalykų turinį integruojamos šios temos:

|  |  |  |  |
| --- | --- | --- | --- |
| **Ekologijos ir aplinkos**  **technologijų ugdymo sritis** | **Tema** | **Klasė** | **Dalykai į kuriuos integruojama** |
| **1. Ekologija ir aplinkosauga** | Visa, kas gyva – auga, juda, keičiasi | 1-4 | Pasaulio pažinimas, dailė, etika, matematika, gimtoji kalba |
| Ką reiškia gyventi ekologiškai? |
| Vanduo – gyvybės šaltinis |
| Kas teršia mūsų aplinką? |
| Kas ta ekologija? | 5-8 | Biologija, fizika, chemija |
| Kaip žmogus veikia aplinką | Biologija, fizika, chemija, geografija |
| Vandens tarša, žemės tarša oro tarša | Biologija, fizika, chemija, geografija |
| Kas sukuria daugiausia aplinkosaugos problemų? Gamtosaugininkų paskaita. | 9-10 | Visi mokomieji dalykai |
| Atsinaujinantys energijos šaltiniai | Visi mokomieji dalykai |
| Žmogaus ekologinė niša. Oro, vandens, dirvožemio tarša ir apsauga | Biologija, fizika, chemija, geografija, istorija |
| Žemė – mūsų visų namai | Rusų k., anglų k., gamta ir žmogus |
| Gamtosauga | Rusų k., anglų k. |
| Ekologinės datos | Rusų k. |
| Globalinės mūsų amžiaus ekologinės problemos | Rusų k., anglų k., istorija, biologija |
| Šiukšlių rūšiavimas | Rusų k., anglų k. |
| Aplinkosauga prasideda namuose | 7-10 | Chemija, fizika, biologija |
| Vartotojiškos veiklos pasekmės | Fizika, užsienio k., istorija, biologija |
| Nykstančių rūšių globa (Lietuvos raudonoji knyga) | 5-10 | Gamta ir žmogus, biologija, anglų k. |
| Turizmas ir aplinkos apsauga | Anglų k., rusų k. |
| Šiuolaikinės technologijos ir jų įtaka aplinkai | 9-10 | Anglų k. |
| Kultūrų susiliejimas ir sintezė. ,,Visuomenės vartotojiškumo, ,,sudaiktėjimo”, „Ekologinės miestų problemos” | Dailė, technologijos, anglų k. |
| Ekologinis turizmas; neįprasti kelionių maršrutai. Aplinką tausojantis keliavimas. | 5-10 | Anglų k., rusų k., biologija, neformalusis švietimas |
| Klimato kaita ir gamtos stichijos. Baltijos jūros regiono ekologinės problemos | 7-10 | Anglų k., biologija, geografija |
| Visuotinis judėjimas prieš klimato kaitą; savanorystės veikla. Greta Thunberg | 9-10 | Anglų k. |
| Ekologiniai prekių ženklai. Atsakingas vartojimas | 8-10 | Anglų k. |
| Globalinės problemos. Gamta, mokslas, technika – draugai ar priešai? | 9-10 | Dorinis ugdymas (tikyba) |
| **2. Atliekų mažinimas** | Ekologiškų produktų ženklinimas. | 1-4 | Technologijos, pasaulio pažinimas |
| Atliekų rūšiavimas. |
| Kaip elgiasi ekologas? |
| Antrinių žaliavų panaudojimas. |
| Atliekų rūšiavimas, irimas, sąvartynų naikinimas | 5-8 | Dorinis ugdymas, biologija, fizika,  chemija, geografija, technologijos |
| Šiukšlių ir šiukšlynų problema | 5-10 | Visi mokomieji dalykai |
| Kaip žmonės teršia savo gyvenamąją aplinką? | Dorinis ugdymas, biologija |
| Mechaninis rūšiavimas ir biologinis apdorojimas | 9-10 | Biologija |
| Žmogaus elgesys ir aplinka | 5-10 | Dorinis ugdymas, pilietiškumo  pagrindai |
| Atliekų kiekių mažinimo būdai: perdirbimas, pernaudojimas, kiekio mažinimas | 9-10 | Fizika, anglų k. |
| Kompiuterių atliekų tvarkymas | Informacinės technologijos |
| Atliekų perdirbimas | Anglų k. |
| **3. Žmogaus ryšys su gamta** | Atsakomybė už gamtą. | 1-10 | Dorinis ugdymas, pasaulio pažinimas,  lietuvių k., dailė, muzika |
| Gamtos grožis |
| Miškų vaidmuo ir jų nykimo padariniai | 5-8 | Geografija, biologija |
| Ką duoda žmogui miškas? | Geografija, biologija |
| Gamtos grožis | Technologijos, biologija, lietuvių k., dailė, muzika |
| Pranešimai, viešasis kalbėjimas ekologinės etikos sąsajų su lietuvių literatūra temomis. | 9-10 | Lietuvių kalba ir literatūra, informacinės technologijos, anglų k. |
| Žemės ūkio pažanga: už ir prieš | Chemija, geografija, biologija, anglų k. |
| Ekologinė ir gamtinė žemdirbystė | Biologija, geografija |
| Gamtamokslinių pranešimų rengimas. Ekoverslo pagrindai. | Visi mokomieji dalykai |
| NO DIG daržininkavimo metodas | Anglų k. |
| Darnaus vystymosi, ekologinės etikos (lietuvių tautosaka, V.Krėvės apsakymas ,,Skerdžius”) | Lietuvių kalba ir literatūra |
| Darnaus vystymosi: pranešimai aplinkosaugos, pagarbos gyvybei, mokslo pažangos ir etikos temomis | Lietuvių kalba ir literatūra, dorinis ugdymas |
| Darnaus vystymosi: poveikio aplinkai vertinimo, tvarios miškininkystės temos  (A.Baranausko ir kitų romantikų kūryba) | Lietuvių kalba ir literatūra |
| Pažintis su Akmenės rajonu. Kelionės, turizmas, ekologiškos susisiekimo priemonės | Rusų k, anglų k., kitų dalykų pamokos netradicinėje aplinkoje |
| Senosios ir šiuolaikinės architektūros įtaka aplinkai | Dailė ir technologijos |
| Tautodailės įtaka vizualiesiems reiškiniams. ,,Gyvybės medis”, ,,Lėkiai” | Dailė |
| Priimu pasaulį, žmogų, kaip Dievo dovanas | Dorinis ugdymas (tikyba), anglų k. |
| Eksperimentai su žmonėmis, bandymai su gyvūnais. | Dorinis ugdymas (etika) |
| Gamta lietuvių liaudies kūryboje | 5-10 | Lietuvių kalba ir literatūra |
| Gamta ir lietuvis M. Katiliškio romane ,,Miškais ateina ruduo”. Just. Marcinkevičiaus lyrikoje | 9-10 | Lietuvių kalba ir literatūra |
| Gamta ir žmogus K. Donelaičio , A. Baranausko , Maironio , Juozo Tumo – Vaižganto kūryboje | Lietuvių kalba ir literatūra |
| Tradicinė pasaulio samprata. Pasaulio medis | Lietuvių kalba ir literatūra |
| **4. Sveikata ir saugi aplinka** | Maisto gaminimas, receptų analizavimas | Anglų k., technologijos |
| Žmogaus kūnas ir jo dalys | 5-10 | Anglų k., biologija |
| Maitinimosi įpročiai ir bendruomenės sveikata | Anglų k., technologijos, biologija |
| Sportas ir kita laisvalaikio veikla; žalingi įpročiai | 1-10 | Biologija, fizinis ugdymas, anglų k., rusų k., pasaulio pažinimas |
| Maistas, vanduo, mineralinės medžiagos, vitaminai | 7-10 | Chemija, biologija |
| Sveikos mitybos taisyklės | 5-10 | Chemija, biologija, anglų k., rusų k. |
| Sveika gyvensena: elektroninės cigaretės, jų žala | Klasių valandėlės, biologija |
| Steroidų žala | 9-10 | Biologija |
| Rūkymas: kas čia tokio, ar nieko tokio? | 5-10 | Klasių valandėlės |
| Psichologinė sveikata. Patyčių ir smurto prevencija. Žalingų įpročių prevencinė veikla | Žmogaus sauga, klasių valandėlės |
| Atsakingas elgesys su ugnimi, elektros prietaisais, cheminėmis medžiagomis, vaistais. Pagalba sau ir draugui nusideginus, susižeidus, apsipylus cheminėmis medžiagomis | Žmogaus sauga, chemija, fizika, biologija |
| Tolerancija ir tapatumas - diskusijos organizavimas. | 9-10 | Anglų k. |
| Ar esu sveikas savo kūnu ir dvasia? | 5-10 | Dorinis ugdymas (tikyba) |
| Aplinkos poveikis sveikatai | 1-10 | Dorinis ugdymas, biologija |
| **4. Patirtinis mokymasis** | Klasės savitvarka | Klasės valandėlės |
| Mokinių darbų parodos puošiant mokyklos erdves | Dailė, technologijos ir kt. |
| Inkilų gaminimas | Technologijos |
| Mokyklos daržo, prieskonių lysvių kūrimas ir priežiūra | Klasės valandėlės |
| Fenologiniai stebėjimai | Pasaulio pažinimas, gamta ir žmogus, biologija |
| Dekoratyvinių kompozicijų projektavimas ir kūrimas | 5-8 | Biologija, informacinės technologijos |
| Miško maudynės/pojūčiai - praktinės veiklos miške | Anglų k. |
| Ekologinis projektas ,,Pradėk nuo savęs“ | 9-10 | Rusų k. |
| Tiriamoji veikla: su oru, vandeniu, taršos šaltiniais. Dirbtinės ir natūralios medžiagos artimoje žmogaus aplinkoje. Stebėjimai ir tyrimai su medžiagomis, jų žaliavomis | 8-10 | Chemija, fizika, biologija |
| Kraštovaizdis. Kultūrinis kraštovaizdis, kūrimo būdai pasitelkiant IT | 9-10 | Geografija, Informacinės technologijos |
| Upcycling pavyzdžiai ir projektinė veikla | Anglų k. |
| Tyrimas, dokumentinio filmo analizė | Anglų k. |
| Šiuolaikinio meno (tradicinio ir modernaus) įvairovė | Dailė, technologijos |
| Kūrybinių stilių įvairovė. ,,Žemės menas” | 5-10 | Dailė, biologija |
| Vizualinės atminties lavinimas ,,Gamta dailės kūriniuose” |
| Lygtys, lygčių sistemos (praktinio turinio uždaviniai su ekologija ir sveika gyvensena) | 9-10 | Matematika |
| Saugus elgesys einant į stadioną, bėgant nemindžioti žolynų | 5-10 | Fizinis ugdymas |
| Projektinė veikla „Cukraus kiekis gaiviuosiuose gėrimuose ir maisto produktuose“ | 7-10 | Biologija |
| Lietuvių gyvenimas darnoje su gamta: šiandien ir senovėje |
| Kūrybiniai mokinių gamtamoksliniai projektai ir jų pristatymai | 5-10 | Biologija, chemija, gamta ir žmogus, fizika |
| Dokumentikos peržiūra ir debatai | Anglų k. |
| Mokyklos lauko edukacinių erdvių kūrimas ir priežiūra. | ***Visa mokyklos bendruomenė*** | |
| Susitikimai su miškų urėdijos darbuotojais. Medelių sodinimo akcija. |
| Vandens telkinių/pakrančių valymo akcija. |
| Apsilankymas atliekų tvarkymo centre, susipažinimas su šiukšlių rūšiavimo technologija. |
| Teminiai fotografijų / piešinių konkursai. |
| Šiukšlių rinkimo „maratonas” - renkamos šiukšlės miestelyje ir aplink, sveriamas surinktas „turtas“ ir apdovanojami daugiausiai surinkę. |
| „Mainų mugė“ |
| Respublikinis projektas „Mes rūšiuojam“ ir kt. |
| Kūrybiniai projektai skirti savo krašto gamtos pažinimui ir saugojimui. |
| Pažintinės išvykos į Kamanų rezervatą ir kitas saugomas teritorijas, Akmenės krašto muziejų, Mūšos tyrelio pažintinį taką ir kt. |
| Inaturalist programėlės naudojimas fiksuojant vietovės augalus ir gyvūnus. Floros ir faunos žemėlapio kūrimas. |
| Ekologiniai žygiai (planavimas, vykdymas). |
| Akcija „Darom“, mokyklos aplinkos tvarkymas, priežiūra. |
| Akcija „Baltasis badas“ |

**Pastaba.** *Prireikus, planas gali būti tobulinamas ir koreguojamas.*

\_\_\_\_\_\_\_\_\_\_\_\_\_\_\_\_\_\_\_\_\_\_\_